Λοράν Λαμότ
Ο **Λοράν Λαμότ** (Laurent Salvador Lamothe, γενν. στις 14 Αυγούστου 1972) είναι πολιτικός από την Αϊτή, υπουργός Εξωτερικών από το 2011 και πρωθυπουργός της χώρας από το 2012. Ήταν νωρίτερα συνιδρυτής και διευθύνων σύμβουλος της εταιρείας Global Voice Group. Το Δεκέμβριο του 2014 παραιτήθηκε από την πρωθυπουργία, εν μέσω βίαιων αντικυβερνητικών διαδηλώσεων. Είναι παντρεμένος με 2 κόρες.

Βιογραφία
---------

Γιος ενός γιατρού και μιας ζωγράφου, ο Λαμότ γεννήθηκε στο Πορτ ο Πρενς. Μεγάλωσε σε ακαδημαϊκό, καλλιτεχνικό και αθλητικό περιβάλλον. Ο μεγαλύτερός του αδερφός ήταν για κάποιο διάστημα αρχηγός στην εθνική ομάδα τένις της χώρας του για το Κύπελλο Ντέιβις. Ο Λοράν ήταν κι εκείνος τενίστας και εκπροσώπησε την Αϊτή στο Κύπελλο Ντέιβις το 1994 και το 1995.

Την ίδια περίοδο έφυγε από τη χώρα του για τις ΗΠΑ, όπου ολοκλήρωσε την πανεπιστημιακή του εκπαίδευση. Απέκτησε τίτλο μπάτσελορ στις Πολιτικές Επιστήμες από το πανεπιστήμιο Μπάρι στο Μαϊάμι και στράφηκε στη διοίκηση επιχειρήσεων, αποκτώντας μεταπτυχιακό τίτλο με τιμητική μνεία από το πανεπιστήμιο του Σεντ Τόμας στη Φλόριντα.

Έπειτα από 2 χρόνια ίδρυσε την τηλεπικοινωνιακή εταιρεία Global Voice Group μαζί με τον συνεργάτη του στις επιχειρήσεις, Πάτρικ Μπέικερ.Η εταιρεία όταν ξεκίνησε ήταν πολύ μικρή, σήμερα όμως αποτελεί τη μεγαλύτερη τηλεπικοινωνιακή εταιρεία στη χώρα.

### Πολιτική καριέρα

Η ενεργός ανάμειξή του στην κοινωνική και πολιτική ζωή της χώρας του τον έκαναν να αποδεχτεί τη θέση του συμβούλου του προέδρου Μισέλ Μαρτελί. Προκειμένου να αποφύγει συγκρούσεις ενδιαφέροντος, ο Λαμότ παραιτήθηκε από όλες τις επιχειρήσεις του. Επίσης έγινε μέλος της προσωρινής επιτροπής για την ανασυγκρότηση της Αϊτής (CIRH).

Λίγο μετά διορίστηκε υπουργός Εξωτερικών και ορκίστηκε στις 26 Οκτωβρίου 2011.

Την 1η Μαρτίου 2012 ο Λαμότ διορίστηκε από τον πρόεδρο Μαρτελί στην πρωθυπουργία. Διαδέχθηκε τον παραιτηθέντα Γκάρι Κονίλ.

Έπειτα από συζήτηση που έγινε αναφορικά με την εθνικότητα συγκεκριμένων γερουσιαστών και υπουργών από την Αϊτή, το προκαταρκτικό πόρισμα της Επιτροπής της Γερουσίας για το θέμα της Εθνικότητας δημοσιεύτηκε στις 8 Μαρτίου 2012 και αποφάνθηκε ότι τα έγγραφα εθνικότητας που προσκόμισε ο Λοράν Λαμότ ήταν όλα πλήρη.

Στις 10 Απριλίου 2012 ο διορισμός του Λαμότ στη θέση του πρωθυπουργού εγκρίθηκε και από τη Γερουσία, με 19 ψήφους υπέρ και 3 κατά.  Στη Βουλή των Αντιπροσώπων υπερψηφίστηκε με 62 υπέρ έναντι 3 κατά στις 3 Μαΐου 2012. Ο επίσημος διορισμός του έγινε στις 4 Μαΐου 2012.

Στις 14 Δεκεμβρίου 2014 ο Λαμότ παραιτήθηκε από την πρωθυπουργία εν μέσω αντικυβερνητικών διαδηλώσεων, που ζητούσαν την παραίτηση όχι μόνο του ίδιου αλλά και του προέδρου Μαρτελί.

Παραπομπές
----------

1. 1 2
2. ↑  Cauchy, M. "Mr. Patrice Baker succeeds Mr. Laurent Lamothe as CEO of Global Voice Group". Global Voice Group. 2-11-2011. Retrieved on 17-11-2011
3. 1 2  Geffrard, R. "L'hyperactif Laurent Lamothe"[*νεκρός σύνδεσμος*]. Le Nouvelliste. 5-1-2012. Retrieved on 23-3-2012
4. 1 2  Équipe de rédaction de Haitian Success Stories. "Laurent Lamothe: An entrepreneur committed to socio-economic development". Haitian Success Stories. 28-7-2011. Retrieved on 17-11-2011
5. ↑  Cauchy, M. "Who is Laurent Lamothe, CEO of Global Voice Group?" Αρχειοθετήθηκε 2011-12-01 στο Wayback Machine.. Defend HT. 1 September 2011. Retrieved on 18-11-2011
6. ↑  "Laurent Lamothe makes his first Commitments as the new Haitian Minister of Foreign Affairs". PR Newswire. 28-10-2011. Retrieved on 18-11- 2011
7. ↑  "Laurent Lamothe candidat designated for the position of Prime Minister". Haiti Libre. 1-3-2012. Retrieved on 3-3-2012
8. ↑  "Haiti - Politic : The file on the nationality of Laurent Lamothe is complete". Haiti Libre. 8-3-2012. Retrieved on 11-3-2012
9. ↑
10. ↑
11. ↑  Campanale, David (14 Δεκεμβρίου 2014). «Haiti's Prime Minister Laurent Lamothe resigns after protests». BBC News. Ανακτήθηκε στις 14 Δεκεμβρίου 2014.
12. ↑  Sanon, Evens; Coto, Danica (2014-12-14). «Haiti PM resigns amid political discontent». Associated Press. Miami Herald. Αρχειοθετήθηκε από το πρωτότυπο στις 2014-12-14.. Ανακτήθηκε στις 2014-12-14.